b'\n_START_ARTICLE_\nBat\n_START_SECTION_\nKarakteristike\n_START_PARAGRAPH_\nBat ima kravlje rogove, a na jednom kamenu je prikazana s lijepim licem sli\xc4\x8dnim Hathor. Hathor je bo\xc5\xbeica-krava, za\xc5\xa1titnica plodnosti kao i Bat. Rije\xc4\x8d ba (du\xc5\xa1a) nastala je od Batinog imena. Tako\xc4\x91er, ankh je njezin simbol. Rijetko je prikazivana u slikarstvu i kiparstvu i op\xc4\x87enito, u umjetnosti je bila rijetka. To je mo\xc5\xbeda zato \xc5\xa1to ni nije bila toliko va\xc5\xbena. Bat se mo\xc5\xbee smatrati oblikom Hathor, jer je na jednom grupnom kipu Hathor prikazana s rogovima i Suncem na glavi, desno je faraon, a desno od faraona Bat. Bat je zami\xc5\xa1ljena kao velika krava prekrivena zvijezdama \xc5\xa1to jako sli\xc4\x8di Hathor, ali nije imala Hathorinu popularnost. \xc4\x8ce\xc5\xa1\xc4\x87e je bila na amuletima protiv zla, a znak joj je i sisrum, sveta \xc4\x8degrtaljka, glazbeni instrument. Nejasan je njezin naziv "Ba od Dva Lica". Na Tekstovima piramida pi\xc5\xa1e o Bat: "Ja sam hvaljena, ja sam Veli\xc4\x8danstvo, ja sam Bat s Dva Lica, ja sam "Ona Spa\xc5\xa1ena", ja sam spasila samu sebe od zla." \xc4\x8cini se da je na po\xc4\x8detku bila jedna bo\xc5\xbeica-krava, koja je poslije razdvojena na Hathor i Bat.'